Legal Document

Category: 39

Text:
5. ΑΠΟΦΑΣΙΣ ΥΠΟΥΡΓΟΥ ΔΗΜΟΣΙΑΣ ΤΑΞΕΩΣ Αριθ.7877 Φ.114.11/72δ  της 30 Μαΐου/14 Ιουν. 1978 (ΦΕΚ Β΄ 533) Περί στολής προσθέτων Χωροφυλάκων.  Έχοντες υπ’ όψει: 1.Τας διατάξεις του άρθρ. 4 παρ. 2 του Ν.Δ. 755/1970 (ΦΕΚ τ. Α΄ 278) «περί προσθέτων Χωροφυλάκων-Αστυφυλάκων». 2.Την υπ’ αριθ. 221/12/17κη από 28.3.1978 πρότασιν του Αρχηγού Χωροφυλακής, ορίζομεν τα κάτωθι: 1.Ο τύπος της στολής των προσθέτων Χωροφυλάκων είναι ο αυτός των εν ενεργεία συναδέλφων των, εξαιρέσει των διακριτικών και του χρωματισμού. Η στολή των προσθέτων στερείται διακριτικών βαθμού και είναι χρώματος γκρι μπλε (ΡΑΦ). Επί των επωμίων φέρονται τα γραμματικά στοιχεία Π.Χ. και εν συνεχεία αυτών ο αριθμός ταυτότητος του προσθέτου. 2.Ο αριθμός ταυτότητος λαμβάνεται εκ του βιβλίου δυνάμεως προσθέτων, το οποίον τηρείται εις το Αρχηγείον. Εις το βιβλίον τούτο καταχωρίζονται κατά χρονολογικήν σειράν διορισμού άπαντες οι πρόσθετοι. 3.Τα φερόμενα στοιχεία (γραμματικά και αριθμητικά) είναι διαστάσεων 0,02 Χ 0,0015 μ. μεταλλικά και ανοξείδωτα, συνδέονται δε εν ενιαίω σταθερώ συμπλέγματι εντός πλαισίου και προσαρτώνται επί του εξωτερικού κάτω άκρου της επωμίδας του χιτωνίου, της χλαίνης και του υποδύτου των θερινών στολών. 4.Από της δημοσιεύσεως της παρούσης καταργείται η υπ’ αριθ. 1080. Φ1/9/18.3.1971 ομοία, καθ’ ο μέρος αναφέρεται εις προσθέτους Χωροφύλακας.  (Αντί για τη σελ. 24,655(γ) Σελ. 24,655(δ) Τεύχος ΣΤ71- Σελ. 13 Προσωπικό Φύλαξης Ν.Π.Δ.Δ.-Οργανισμών & Επιχειρήσεων 4.Α.ε.4-5   576